Már az Észak-Alföldi régióban is elérhető a OTP Bank Mozgó Bankfiókja

Az OTP Bank célja, hogy olyan településeken is elérhetővé tegye a személyes ügyintézés lehetőségét, ahol nem rendelkezik állandó bankfiókkal. A legújabb OTP Mozgó Bankfiók Polgár településen teljesít szolgálatot. Az új Mozgó Bankfiók egy hagyományos, készpénzmentes bankfiókkal azonos szolgáltatási kört kínál az ügyfelek számára.

Az elmúlt években az OTP Bank tapasztalatai szerint az ügyfelek banki ügyintézési szokásaiban jelentős változások történtek. A rutin jellegű, napi bankolási ügyeiket egyre nagyobb arányban végzik a digitális csatornákon, míg komplex, pénzügyi igényeikkel kapcsolatban továbbra is személyesen, fiókokban kérnek segítséget. Ahhoz, hogy az ügyféligényekben bekövetkezett változást megfelelően tudja kezelni a hitelintézet, a fiókhálózatának is alkalmazkodnia kell.

Az újabb Mozgó Bankfiók egy ilyen típusú megoldása az OTP Banknak. A pozitív tapasztalatok alapján hozta meg a döntést a hitelintézet, az újabb egység elindításáról. A Mozgó Bankfiókok több olyan településen biztosítják az ügyfelek kiszolgálását, ahol a bank nem üzemeltet állandó bankfiókot, így az ügyfeleknek nem kell átutazniuk más településre, mert helyben el tudják intézni ügyeiket.

„Az OTP Banknak a 10 000 ezer fő feletti települések 90%-án van bankfiókja és országosan 2.213 kapcsolati ponton, érhetik el a hitelintézetet, ami magában foglalja a fiókokat és az ATM-ket is. A Mozgó Bankfiókok segítségével, helybe hozzuk a banki ügyintézést és a nyitvatartást is rugalmasan tudjuk igazítani az ügyfelek igényeihez. Az ügyfeleink visszajelzései nagyon pozitívak, vannak rendszeresen visszatérő ügyfeleink, illetve vannak olyanok is, akik a Mozgó Bankfiók megjelenésével váltak ügyfeleinkké – mondta el Horváth Tímea, az OTP Bank lakossági kiszolgálásért felelős ügyvezető igazgatója.

A Mozgó Bankfiókban az OTP bankfiókjaiban megszokott, otthonos, modern és diszkrét körülményekkel találkozhatnak az ügyfelek, ahol teljes körű szolgáltatást biztosítanak számukra. Legyen szó akár számlaügyintézésről, számlanyitásról, fogyasztásihitel-igénylésről, vagy akár a megtakarítások kezeléséről, biztosítások megkötéséről. A fiók készpénzmentes működésű, hiszen azokon a településen, ahol meg fog jelenni, elérhetők az ügyfelek részére az OTP Bank ki- és befizetésre is alkalmas ATM-jei. A kényelmesebb kiszolgálás érdekében a Mozgó Bankfiók akár időpont foglalással is látogatható. További információt a Bank honlapján találhatnak ügyfeleink: https://www.otpbank.hu/portal/hu/kapcsolat/mozgo-bankfiok

Folyamatosan vizsgáljuk az újabb lehetőségeket, így várhatóan a következő időszakban tovább növeljük a Mozgó Bankfiókok számát. Polgár településen február 10-én indult el a szolgáltatás.

Sajtókapcsolat:

* OTP Bank
* kommunikacio@otpbank.hu

Eredeti tartalom: OTP Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/19236/mar-az-eszak-alfoldi-regioban-is-elerheto-a-otp-bank-mozgo-bankfiokja/